Թերեզա Շահվերդյան

Թերեզա Սարգսի Շահվերդյան (հուլիսի 17, 1945(1945-07-17), Այգեհատ, Ալավերդու շրջան, Հայկական ԽՍՀ, ԽՍՀՄ), հայ լեզվաբան, բանասիրական գիտությունների դոկտոր, պրոֆեսոր։ Բանասիրական հետաքրքրությունների հիմնական ոլորտները հայոց լեզվի պատմության և ոճագիտության հարցերն են։


== Կենսագրություն ==
Թերեզա Շահվերդյանը ծնվել է 1945 թվականի հուլիսի 17-ին Լոռու մարզի Այգեհատ գյուղում՝ բանվորի ընտանիքում։ 1952 թվականից հաճախել է Այգեհատ գյուղի 7-ամյա դպրոցը, այնուհետև՝ 1954 թվականին, ընտանիքը տեղափոխվել է Ալավերդի, ուր ուսումը շարունակել է Միքայել Նալբանդյանի անվան միջնակարգ դպրոցում։ 1963 թվականին ավարտել է 11-ամյա հանրակրթական դպրոցը և նույն թվականին ընդունվել Երևանի պետական համալսարանի բանասիրական ֆակուլտետը։ 1968 թվականին ավարտել է համալսարանը և աշխատանքի ընդունվել ՀԼԿԵՄ Կիրովականի քաղկոմի դպրոցական բաժնում՝ որպես հրահանգիչ։ 1969 թվականին, երբ կազմավորվել է Կիրովականի պետական մանկավարժական ինստիտուտը, եղել է այդ ինստիտուտի առաջին աշխատակիցներից մեկը. ընդունվել է աշխատանքի՝ որպես հայոց լեզվի ամբիոնի լաբորանտ, այնուհետև նույն ամբիոնի դասախոս (1972 թվական), ավագ դասախոս (1976 թվական), դոցենտ (1989 թվական), պրոֆեսոր (2011 թվական)։ 1996 թվականից մինչև 2020 թվականի օգոստոսը եղել է ՎՊՀ-ի մանկավարժության ֆակուլտետի դեկան։ Աշխատանքին զուգահեռ ձևակերպվել է հայցորդ Երևանի պետական համալսարանի հայոց լեզվի ամբիոնում՝ հայոց լեզվի պատմություն մասնագիտությամբ։ 1987 թվականին պաշտպանել է թեկնածուական, իսկ 2008 թվականին՝ դոկտորական թեզեր և ստացել բանասիրական գիտությունների թեկնածուի և դոկտորի գիտական աստիճաններ։ 1990 թվականին ստացել է դոցենտի, իսկ 2010 թվականին՝ պրոֆեսորի գիտական կոչումներ ։
Վանաձորի Հովհաննես Աբելյանի անվան դրամատիկական թատրոնի գեղարվեստական խորհրդի անդամ է, «Մաշտոց» Հասարակական կրթամշակութային, հայագիտական հանդեսի գիտական խմբագիրներից։
Ամուսնացած է, ունի մեկ որդի, մեկ դուստր և երեք թոռներ։


== Գիտական գործունեություն ==

Թերեզա Շահվերդյանը 100 և ավելի գիտական հոդվածների, 5 գրքերի՝ 3 մենագրությունների, 2 բուհական ձեռնարկների հեղինակ և համահեղինակ է։
Հետազոտությունների հիմնական շրջանակը հայոց լեզվի պատմության և ոճագիտության հարցերն են։ 5-րդ դարի գրաբարի ինքնուրույն և թարգմանական գրական նյութի հիման վրա ուսումնասիրել է հին հայերենի շարահյուսական իրողությունների ոճական առանձնահատկությունները, քննության է առել ոճաբանության առանցքային հիմնահարցերը՝ որոշ խնդիրներ լուսաբանելով նորովի։ Հայ ոճագիտության մեջ առաջին անգամ հատուկ անդրադարձել է տեքստային ոճական հնարներին և հիմնական միջոցներին։


=== Գրախոսություն ===


== Հրատարակված գիտական և ուսումնամեթոդական աշխատանքներ ==


=== Գրքեր ===


=== Գիտական հոդվածներ ===


=== Գրախոսություններ ===


== Պարգևներ ==
ՀՀ ԿԳ նախարարության ոսկե մեդալ (2004)
Վանաձորի քաղաքապետի պատվոգիր (2004)
ՀՀ վարչապետի շնորհակալագիր (2005)
ՀՀ ԿԳ նախարարության պատվոգիր (2005)
ՎՊՄԻ-ի ոսկե մեդալ (2005)
Լոռու մարզպետի շնորհակալագիր (2005, 2014)
Ազգային ժողովի «Պատվո մեդալ» (2015)
Վանաձորի քաղաքապետի շնորհակալագիր (2005, 2019)


== Ծանոթագրություններ ==


== Արտաքին հղումներ ==
ՀՀ ԱԺ պատվո մեդալով պարգեւատրվեց բ.գ.դ, պրոֆեսոր Թերեզա Շահվերդյանը
Գործն է անմահ - Թերեզա Շահվերդյան
Գրական հայերենի պատմության դասընթաց = (Տեսական և գործնական պարապմունքների նյութեր)
ՄԻՋՆԱԴԱՐՅԱՆ ԲԱՆԱՀՅՈՒՍՈՒԹՅԱՆ ՄՇԱԿՈՒՄՆԵՐ. ՀՈՎՀԱՆՆԵՍ ԹՈՒՄԱՆՅԱՆԻ «ՄԻ ԿԱԹԻԼ ՄԵՂՐԸ»
ԼԵԶՎԱՈՃԱԿԱՆ ՀԱՄԵՄԱՏՈՒԹՅՈՒՆՆԵՐԸ. ԳՐԱԲԱՐՈՒՄ Archived 2020-11-14 at the Wayback Machine.